stanford-oval/wikipedia huggingface dataset:
Shanne Braspennincx

| Mitalit | Mitalit | Mitalit |  |
| --- | --- | --- | --- |
|  Shanne Braspennincx EM-kilpailuissa 2019. |  Shanne Braspennincx EM-kilpailuissa 2019. |  Shanne Braspennincx EM-kilpailuissa 2019. |  |
Maa:  Alankomaat
Naisten ratapyöräily
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | keirin |  |
| MM-kilpailut  | MM-kilpailut  | MM-kilpailut  |  |
|  Hopeaa | Yvelines 2015 | keirin |  |
|  Hopeaa | Apeldoorn 2018 | joukkuesprintti |  |
| Euroopan kisat  | Euroopan kisat  | Euroopan kisat  |  |
|  Hopeaa | Minsk 2019 | keirin |  |
|  Pronssia | Minsk 2019 | joukkuesprintti |  |
| EM-kilpailut  | EM-kilpailut  | EM-kilpailut  |  |
|  Kultaa | Grenchen 2021 | eräajo |  |
|  Kultaa | Grenchen 2021 | joukkuesprintti |  |
|  Hopeaa | München 2022 | joukkuesprintti |  |
|  Pronssia | Baie-Mahault 2014 | keirin |  |
|  Pronssia | Baie-Mahault 2014 | joukkuesprintti |  |
|  Pronssia | Berliini 2017 | joukkuesprintti |  |
|  Pronssia | Apeldoorn 2019 | joukkuesprintti |  |
Shanne Braspennincx (s. 18. toukokuuta 1991 Turnhout, Belgia) on alankomaalainen ratapyöräilyn olympiavoittaja.
Braspennincx voitti vuonna 2021 järjestetyissä Tokion olympialaisissa kultaa keirinissä 0,061 sekunnin erolla Ellesse Andrewsiin. Hän sijoittui samoissa kilpailuissa joukkuesprintissä neljänneksi ja eräajossa seitsemänneksi.
MM-kilpailuissa Braspennincx on saavuttanut hopeaa keirinissä 2015 ja joukkuesprintissä 2018. Hän on sijoittunut keirinissä lisäksi viidenneksi 2017, 2018 ja 2019, kuudenneksi 2022 sekä seitsemänneksi 2021, eräajossa kuudenneksi 2018, seitsemänneksi 2021 ja yhdeksänneksi 2020 sekä joukkuesprintissä neljänneksi 2022, viidenneksi 2015 ja 2019 ja kuudenneksi 2017.
Braspennincx saavutti Euroopan kisoissa 2019 hopeaa keirinissä ja pronssia joukkuesprintissä sekä sijoittui eräajossa neljänneksi. Hän on voittanut Euroopan-mestaruuden eräajossa ja joukkuesprintissä 2021. Hän on saanut EM-kilpailuissa lisäksi hopeaa joukkuesprintissä 2022, pronssia keirinissä 2014 sekä joukkuesprintissä 2014, 2017 ja 2019. Lisäksi hän on ollut keirinissä neljäs 2019 ja seitsemäs 2021, joukkuesprintissä neljäs 2013, 2016 ja 2018, eräajossa viides 2018, seitsemäs 2019 ja kahdeksas 2013 sekä 500 metrin aika-ajossa kuudes 2016.
Braspennincx voitti alle 23-vuotiaiden Euroopan-mestaruuden keirinissä ja joukkuesprintissä 2013 sekä sai pronssia joukkuesprintissä 2012.
Alankomaiden-mestaruuden hän on voittanut 500 metrin aika-ajossa 2019 sekä keirinissä 2013 ja 2019.
Braspennincx sai vuonna 2015 sydänkohtauksen oltuaan sairaalassa toipumassa kilpailussa potemastaan huonovointisuudesta.
Short Term 12

| Short Term 12 |
| --- | --- |

Ohjaaja:  Destin Daniel Cretton
Käsikirjoittaja:  Destin Daniel Cretton
Tuottaja:   Maren Olson  Asher Goldstein  Joshua Astrachan  Ron Najor 
Säveltäjä:  Joel P. West
Kuvaaja:  Brett Pawlak
Leikkaaja:  Nat Sanders
Pääosat:   Brie Larson  John Gallagher Jr.  Kaitlyn Dever  Rami Malek  Lakeith Stanfield  Kevin Hernandez  Melora Walters  Stephanie Beatriz 
Valmistustiedot
Valmistusmaa:  Yhdysvallat
Tuotantoyhtiö:   Demarest Films  Traction Media  Animal Kingdom 
Levittäjä:  Cinedigm
Ensi-ilta:   2013-3-1010. maaliskuuta 2013 (SXSW)  2013-8-2323. elokuuta 2013 (Yhdysvallat)  
Kesto:  96 minuuttia
Alkuperäiskieli:  englanti
Budjetti:  1 000 000 $
Tuotto:  2 308 535 $
Aiheesta muualla
IMDb 
AllMovie
Infobox OKNimi-testi OK: 
Short Term 12 on vuonna 2013 ensi-iltansa saanut yhdysvaltalainen independent-draamaelokuva, jonka on ohjannut ja käsikirjoittanut Destin Daniel Cretton. Se on adaptaatio Crettonin samannimisestä lyhytelokuvasta, joka julkaistiin vuonna 2009. Elokuvaa tähdittää Brie Larson ensimmäisessä pääroolissaan.
Short Term 12 sai maailmanensi-iltansa South by Southwest -tapahtumassa 10. maaliskuuta 2013, jossa se palkittiin muun muassa yleisöpalkinnolla. Elokuva sai positiivisen vastaanoton kriitikoilta, jotka kehuivat sen realistisuutta, Larsonin roolisuoritusta sekä Crettonin käsikirjoitusta ja ohjausta.
Näyttelijät

| 0 | 1 | 2 |
| --- | --- | --- |
|  Brie Larson  | … |  Grace Howard   |
|  John Gallagher Jr.  | … |  Mason   |
|  Kaitlyn Dever  | … |  Jayden Cole   |
|  Rami Malek  | … |  Nate   |
|  Keith Stanfield  | … |  Marcus   |
|  Kevin Hernandez  | … |  Luis   |
|  Melora Walters  | … |  tohtori Hendler   |
|  Stephanie Beatriz  | … |  Jessica   |
|  Lydia Du Veaux  | … |  Kendra   |
|  Alex Calloway  | … |  Sammy   |
|  Frantz Turner  | … |  Jack   |
|  Diana-Maria Riva  | … |  hoitaja Beth   |
Aiheesta muualla

Short Term 12 Internet Movie Databasessa (englanniksi)
Short Term 12 AllMoviessa. (englanniksi)
Short Term 12 Rotten Tomatoesissa. (englanniksi)
Short Term 12 Metacriticissä. (englanniksi)
Tongan kansalaisuus

Tongan kansalaisuus on laillinen suhde yksittäisen henkilön ja Tongan kuningaskunnan välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä

Syntyperäisiä Tongan kansalaisia ovat sellaiset henkilöt, joiden vanhemmista vähintään toisella on maan kansalaisuus lapsen syntyessä.
Kansalaisuuden saaminen hakemuksella

Tongan kansalaisuuden myöntämisestä päättää loppupeleissä maan kuningas. Lisäksi hakijoiden tulee täyttää seuraavat ehdot:
on asunut maassa vähintään viisi vuotta
on todettu hyvämaineiseksi
osaa todistettavasti tongan kieltä
osoittaa aikomusta asettua Tongalle, jos saa kansalaisuuden
Tongan perustuslain mukaan hakemuksen perusteella kansalaisuuden saaneilla tongalaisilla on samat oikeudet ja velvollisuudet kuin syntyperäisilläkin, paitsi oikeus tiettyihin perinnöllisiin tai kunnallisiin maapalstoihin.
Kaksoiskansalaisuus ja kansalaisuuden menettäminen

Vuonna 2006 Tonga päätti sallia kaksoiskansalaisuuden. Syynä oli muun muassa suojella ulkomaalaisten kanssa naimisissa olevien tongalaisten naisten oikeutta perintömaihinsa Tongalla.
Syntyperäiset tongalaiset eivät voi luopua kansalaisuudestaan. Hakemuksella kansalaisuuden saaneet voivat menettää kansalaisuutensa, mikäli henkilö on tuomittu yli kahden vuoden vankeuteen tai todettu syylliseksi muun muassa terrorismiin, maanpetokseen tai kuninkaan kunnian loukkaukseen.
Selbustrandin kirkko

| Selbustrandin kirkko Selbustrand kirke |
| --- | --- |

Sijainti:  Selbu, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1901
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Selbustrandin kirkko (norj. Selbustrand kirke) on Selbun kunnassa Trøndelagin läänissä Norjassa sijaitseva puinen pitkäkirkko vuodelta 1901.
Aiheesta muualla

Kuvia tai muita tiedostoja aiheesta Selbustrandin kirkko Wikimedia Commonsissa
The F-Ups

The F-Ups on yhdysvaltalainen pop-punkyhtye, joka perustettiin vuonna 1999. Yhtye on tullut tunnetuksi muun muassa NHL 2005 ja Burnout 3: Takedown -peleissä olleesta kappaleesta ”Lazy Generation”.
Sinfonia nro 7 (Bruckner)

Anton Bruckner sävelsi seitsemännen sinfoniansa E-duuri (WAB 107) vuosina 1881–1883 ja uudisti sitä vielä 1885. Sinfonia on omistettu Baijerin kuninkaalle Ludvig II:lle, ja siihen viitataan joskus lisänimellä Lyyrinen. Arthur Nikisch johti sen kantaesityksen Leipzigissa 30. joulukuuta 1884.
Osat

Allegro moderato
Adagio. Sehr feierlich und sehr langsam
Scherzo. Sehr schnell
Finale. Bewegt, doch nicht schnell
Historia

Teokseen tehtiin joitain muutoksia kantaesityksen jälkeen, mutta ennen kuin teos julkaistiin ensimmäistä kertaa Gutmannin laitoksena vuonna 1885. Muutokset koskevat enimmäkseen tempoa ja orkestrointia. Nikisch, Franz Schalk ja Ferdinand Löwe vaikuttivat merkittävästi vuoden 1885 laitokseen.
Kantaesityksessä käytetty vuoden 1883 versio on julkaisematon. Alkuperäisversion sisältöä ei tunneta tarkoin, koska säilyneeseen käsikirjoitukseen on merkitty myös myöhempiä muutoksia.
Robert Haas pyrki vuoden 1944 laitoksessaan poistamaan teoksesta Nikischin, Schalkin ja Löwen esittämät muutokset. Hitaaseen osaan ei tässä versiossa kuulu symbaaleja, triangelia eikä patarumpuja. Haasin mukaan Bruckner ei itse halunnut käyttää niitä. Tutkija Benjamin Korstvedt kuitenkin pitää väitettä epäuskottavana. Leopold Nowakin laitoksessa (1954) lyömäsoittimet ovat mukana soittimistossa; Nowak piti ennallaan suurimman osan Gutmannin laitoksen muutoksista.
Verein für musikalische Privataufführungenia varten Arnold Schönberg opiskelijoineen ja kumppaneineen sovitti sinfonian kamariyhtyeelle vuonna 1921. Vereinin toiminta loppui ennen kuin esitystä ehdittiin järjestämään, joten kantaesitys kuultiin vasta yli kuudenkymmenen vuoden kuluttua.
Brucknerin seitsemännen sinfonian ensimmäisen kaupallisen levytyksen (1924) johti Oskar Fried Polydorille. Teoksen hidas osa esitettiin 1. toukokuuta 1945 Saksan radiossa ennen ilmoitusta Adolf Hitlerin kuolemasta. Adagio on sävelletty Richard Wagnerin muistoksi.
Kokoonpano

2 huilua
2 oboea
2 A-klarinettia
2 fagottia
4 F-käyrätorvea
3 F-trumpettia
3 pasuunaa
4 Wagner-tuubaa (2 B-tenoria, 2 F-bassoa) (korvataan joskus eufoniumeilla)
tuuba
patarummut
symbaalit
triangeli
jouset
Aiheesta muualla

IMSLP: Symphony No.7 in E major (Bruckner, Anton) (nuotteja)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Symphony No. 7 (Bruckner)
Käännös suomeksi
Skålværin kirkko

| Skålværin kirkko Skålvær kirke |
| --- | --- |
 Kirkko vuonna 2017.
Sijainti:  Alstahaug, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1889
Suunnittelija:  N. P. Andersen
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skålværin kirkko (norj. Skålvær kirke) on Alstahaugin kunnassa Nordlandin läänissä Norjassa sijaitseva puinen pitkäkirkko vuodelta 1889.
Aiheesta muualla

Kuvia tai muita tiedostoja aiheesta Skålværin kirkko Wikimedia Commonsissa
The Eye of Argon

The Eye of Argon on vuonna 1970 julkaistu sankarifantasiapienoisromaani. Sen kirjoitti Jim Theis (1953–2002). Alun perin pienoisromaani julkaistiin Ozark SF Society -järjestön OSFAN-lehdessä. Wildside Press julkaisi tarinan uudelleen vuonna 2006.
Tarina kertoo Grignr-nimisen barbaarin seikkailuista, joissa hän tappelee, joutuu pidätetyksi, pakenee, pelastaen samalla naisen kultistien kynsistä ja ryöstäen heiltä tarunhohtoisen Argonin silmänä tunnetun smaragdin.
Tarina muodostui nopeasti surullisenkuuluisaksi fantasia- ja tieteiskirjallisuuden harrastajien parissa. Kirjailija David Langford kuvaili Theisin kirjoituskykyä SFX-lehdessä: "sanojen väärinkäytön nero, oikea proosan McGonagall, jolla on hämmästyttävä kyky valita väärät sanat, ja käyttää niitä sitten huonosti." Monissa fanitapaamisissa levitettiin kopioita tekstistä. Monet koettivat lukea tekstiä piirissä, antaen tekstin seuraavalle kun eivät pystyneet lukemaan tekstiä vakavalla naamalla.
Skärlandet

Skärlandet
Sommarön kylä Skärlandetin länsipuolella
| --- | --- |
Sijainti:  Raasepori Uusimaa Suomi
Saariryhmä:  Tammisaaren saaristo
Merialue:  Suomenlahti
Pinta-ala:  13,6 km²
| --- | --- |
Asukasluku:  190
muokkaa - muokkaa wikitekstiä - muokkaa Wikidataa
Skärlandet on saari Suomen Raaseporin kaupungissa, Etelä-Suomen läänissä. Se kuuluu Suomenlahden rannikkoseutuun, ja on yksi Tammisaaren sisäsaariston suurimmista saarista. Saarella asuu vakituisesti 190 asukasta.
Saari on pinta-alaltaan noin 13,6 neliökilometrin suuruinen, ja sen alueella esiintyy maankohoamista. Skärlandet on myös yksi Ympäristöministeriön määrittelemistä valtakunnallisesti arvokkaista maisema-alueista Suomessa.
Aiheesta muualla

Matti Riihimäki: Skärlandet - Neuvoteltu, asuttu ja arvostettu maisemanhoitoalue, Pro gradu -tutkielma, Turun yliopisto 2011.
Shannon (Irlannin kaupunki)

| Shannon (iiriksi Baile na Sionnainne) |
| --- | --- |
 Kuvattu lentokoneesta joka laskeutuu Shannonin lentokentälle.
 Shannon
 Koordinaatit: 52°43′N, 8°53′W 
Valtio:   Irlanti
Provinssi:  Munster
Kreivikunta:  Claren kreivikunta
Infobox OKVirheellinen NIMI-arvo: 
Shannon (iiriksi Baile na Sionnainne) on kaupunki Irlannissa. Se on saanut nimensä Shannon-nimisen joen mukaan, joka on lähistöllä. Kaupunki sijaitsee Claren kreivikunnassa. Se sai kaupungin aseman vuoden 1982 alusta. Kaupungin ohi kulkee N19-tie, joka poikkeaa N18-tiestä Limerickin ja Ennisin välillä.
Shannon rakennettiin 1960-luvulla Shannonin lentoaseman lähelle, ja se oli tarkoitettu lentoaseman ja lähiseudun teollisuuden työntekijöiden asuinkaupungiksi. Alkuaikoina kaupungin asukasluku ei kuitenkaan kasvanut suunniteltuun tahtiin monista syistä. Myöhemmin kehitystä on kuitenkin tapahtunut, ja väkiluku alkoi kasvaa 1990-luvulla, kun esimerkiksi palvelut ovat kohentuneet. Kaupungin väkiluku on 9 222.
Aiheesta muualla

Shannon Town Trails DiscoverIreland. Viitattu 20.8.2020. (englanniksi)
Shannon DiscoverIreland. Viitattu 20.8.2020. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shannon, County Clare
Käännös suomeksi
Skålevik

| Skålevik |
| --- | --- |

 Skålevik
 Koordinaatit: 58°04′50″N, 8°00′30″E 
Valtio:  Norja
Lääni:  Agder
Kunta:  Kristiansand
Pinta-ala:  
 – Maa:  2,2 km²
Väkiluku (2023):  3 637
 – Väestötiheys:  1 653,2 as./km²
Infobox OKVirheellinen NIMI-arvo: 
Skålevik on taajama Kristiansandin kunnassa Agderin läänissä Norjassa. Taajaman pinta-ala on 2,2 neliökilometriä ja asukasluku 3 637 vuonna 2023.
Aiheesta muualla

Kuvia tai muita tiedostoja aiheesta Skålevik Wikimedia Commonsissa
Sikiöjärvi

| Sikiöjärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°32′30″N, 24°50′17″E
Vesistöalue ja valuma-alueen tietoja
Laskujoki:  oja Vietosenoja 
Järvinumero:  67.968.1.001
Mittaustietoja
Pinnankorkeus:  141,1 m  
Rantaviiva:  0,858 km  
Pinta-ala:  4,257 ha  
Saaria:  ei saaria 
 fiSikiöjärvi 
Sikiöjärvi  on Lapissa Ylitorniolla Meltosjärven kylän lähellä sijaitseva järvi.
Maantietoa

Järven pinta-ala on 4,3 hehtaaria, se on 300 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 850 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Vietosenojan valuma-alueeseen (67.968) se kuuluu. Järven vedenpinnan korkeus on 141,1 metriä mpy.
Totuus taivaasta

| Totuus taivaasta: Tiedemiehen silmiä avaava kuolemanrajakokemus> Proof of Heaven: A Neurosurgeon's Journey into the Afterlife |
| --- | --- |

Alkuperäisteos
Kirjailija:  Eben Alexander
Kieli:  englanti
Kustantaja:  Simon & Schuster
Julkaistu:  2012
Ulkoasu:  sidottu
Sivumäärä:  208
ISBN:  978-1451695199
Suomennos
Suomentaja:  Sirkka Aulanko
Kustantaja:  WSOY
Julkaistu:  2013
Ulkoasu:  sidottu
ISBN:  978-951-0-40067-8
Löydä lisää kirjojaKirjallisuuden teemasivulta
Totuus taivaasta: Tiedemiehen silmiä avaava kuolemanrajakokemus (engl. Proof of Heaven: A Neurosurgeon's Journey into the Afterlife) on Eben Alexanderin vuonna 2012 ilmestynyt kirja, jossa tekijä kirjoittaa kuolemanrajakokemuksestaan.
Aiheesta muualla

Sam Harris: This Must Be Heaven (Arkistoitu – Internet Archive). 12.10.2012. (englanniksi)
Sam Harris: Science on the Brink of Death (Arkistoitu – Internet Archive). 11.11.2012. (englanniksi)
Oliver Sacks: Seeing God in the Third Millennium. The Atlantic 12.11.2012. (englanniksi)
Jeff Bercovici: 'Proof Of Heaven' Author's Credibility Problems. Forbes 2.7.2013. (englanniksi)
Esther Zuckerman: The 'Proof of Heaven' Author Has Now Been Thoroughly Debunked by Science (Arkistoitu – Internet Archive). The Wire 2.7.2013. (englanniksi)
Was 'Proof of Heaven' author hallucinating?. Daily Mail 3.7.2013. (englanniksi)
Juha Leinivaara: Neurokirurgi kävi taivaassa, osa 2. 23.11.2013.
Totuusarvo

Totuusarvo on kaksiarvoisessa logiikassa formaalikielen lauseen ominaisuus, joko "tosi" tai "epätosi"; totuusarvoja merkitään usein myös "t" ja "e" tai "1" ja "0". Moniarvologiikoissa totuusarvoja voi olla kolme tai useampia. Tietojenkäsittelytieteessä ja ohjelmoinnissa totuusarvoja kutsutaan usein boolean-arvoksi tai -operaatioksi.
Logiikassa on tutkittu myös kieliä, yleensä kaksiarvoisia, joiden joiltakin lauseilta puuttuu totuusarvo. Tämä ilmiö on ollut kiinnostuksen kohteena erityisesti filosofisessa logiikassa. Ehkä ääritapauksena voidaan mainita loogiset empiristit, joista useat sovelsivat formaalia logiikkaa siten, että totuusarvottomien lauseiden nähtiin edustavan niitä mielettömiä, epätieteellisiä metafysiikan väitteitä, joita he eivät voineet hyväksyä (verifikationistinen merkitysteoria). Toisaalta esimerkiksi Michael Dummett on kielifilosofian, metafysiikan ja filosofisen logiikan alaan kuuluvissa tutkimuksissaan samastanut totuusarvottomat lauseet mielekkäisiin, mutta todentamismahdollisuuksiemme ulkopuolelle jääviin väittämiin, joista esimerkkinä keskellä kaukaista aavikkoa väitetty "tähän ei koskaan rakenneta kaupunkia". Vastaavanlaisia filosofisia näkemyksiä on esitetty esimerkiksi etiikan väittämien luonteesta.
Aiheesta muualla

Shramko, Yaroslav & Wansing, Heinrich: Truth Values The Stanford Encyclopedia of Philosophy. The Metaphysics Research Lab. Stanford University. (englanniksi)
Shannon (Formula 1 -talli)

| Shannon |
| --- | --- |
Koko nimi:  Shannon
Päämaja:   Britannia
Perustajat:  ?
Henkilökunta:  Hugh Aiden-Jones Paul Emery
Tunnetuimmat kuljettajat:  Trevor Taylor
Moottorit:  Coventry Climax
Saavutukset Formula 1:n MM-sarjassa
Ensimmäinen kilpailu:  Britannian GP 1966
Kilpailuja:  1
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Britannian GP 1966
Shannon oli brittiläinen Formula 1 -talli, joka kilpaili sarjassa yhden osakilpailun verran vuonna 1966. Tallin ainoa kuljettaja oli Trevor Taylor, joka sijoittui Britannian osakilpailussa viimeiseksi, sillä auton moottori hajosi jo ennen kuin kilpailu ehdittiin edes aloittaa.
Tilastot ja saavutukset F1-sarjassa

(avain)
| Vuosi | Malli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1966 | Shannon SH1 | Climax FPE V8 | D |  | MON | BEL | FRA | GBR | DUT | GER | ITA | USA | MEX | 0 | - |
| 1966 | Shannon SH1 | Climax FPE V8 | D |  Trevor Taylor |  |  |  | Kesk. |  |  |  |  |  | 0 | - |
Transienttisuojadiodi

Transil-merkkisiä transienttisuojadiodeja.
Transienttisuojadiodit tai ylijännitesuojadiodit ovat elektroniikan nopeasti toimivia puolijohdekomponentteja, jotka toimivat ylijännitesuojina. Ne suojaavat elektronisia laitteita ja piirejä suurilta ja tuhoavilta jännitteiltä. Ylijännitesuojadiodeja on yksi- ja kaksisuuntaisia. Yksisuuntaisissa ylijännitesuojadiodeissa on toiseen suuntaan PN-diodirajapinta. Transzorb ja Transil ovat ylijännitesuojadiodien tuotenimiä. Puhekielessä ylijännitesuojadiodeja kutsutaan usein suomeksikin "transzorbeiksi".
Skärplinge

| Skärplinge |
| --- | --- |

 Skärplinge
 Koordinaatit: 60°28′17″N, 17°45′13″E 
Valtio:  Ruotsi
Lääni:  Uppsala
Kunta:  Tierp
Väkiluku (2021):  732
Infobox OKVirheellinen NIMI-arvo: 
Skärplinge on taajama Tierpin kunnassa Uppsalan läänissä Ruotsissa. Taajamassa oli 732 asukasta vuonna 2021.
Tunnettuja henkilöitä

Amanda Jansson (s. 1990), näyttelijä
Aiheesta muualla

Kuvia tai muita tiedostoja aiheesta Skärplinge Wikimedia Commonsissa
Sebastião Salgado

Sebastião Salgado
Salgado luovuttamassa Trabalhadores-kuvateostaan Brasilian presidentille Lula da Silvalle 2006.
Sebastião Salgado (s. 8. helmikuuta 1944 Aimorés, Minas Gerais) on brasilialainen valokuvaaja ja kuvajournalisti, joka tunnetaan dokumentaarisista ihmisen elin- ja työskentelyoloja eri puolilla maailmaa kommentoivista valokuvistaan.
Salgado opiskeli taloustiedettä Universidade Federal do Espirito Santo -yliopistossa São Paulossa ja työskenteli valmistuttuaan kansainvälisen kahvijärjestön ICO:n ekonomistina. Tässä työssä hän matkusti usein Afrikkaan ja kiinnostui näillä matkoillaan vakavammin valokuvauksesta. Vuonna 1973 hän päätti jättää taloustieteen ja ryhtyä ammattivalokuvaajaksi 29 vuoden iässä.
Salgado kuvasi aluksi Sygma- ja Gamma-kuvatoimistoille, kunnes 1979 liittyi kuuluisaan Magnum Photos -kuvaajaryhmään. Magnum-kautta kesti vuoteen 1994, jolloin Salgado perusti vaimonsa kanssa asuinkaupunkiinsa Pariisiin Amazonas Images -kuvatoimiston oman tuotantonsa välittämiseen.
Salgado on kiertänyt kuvaamassa yli sadassa maassa. Kuvia on julkaistu sanoma- ja aikakauslehdissä ja koottu moniksi kirjoiksi ja eri maissa kiertäneiksi näyttelyiksi. Salgadon kansainvaelluksia kuvaava 300 mustavalkokuvan kiertonäyttely Exodus oli näytteillä Helsingin Tennispalatsissa kevättalvella 2001.
Monien valokuvausalana palkintojen ja tunnustusten lisäksi Salgado toimii Unicefin hyvän tahdon lähettiläänä ja kunniajäsenenä Yhdysvaltain taide- ja tiedeakatemiassa. The Royal Photographic Society on myöntänyt hänelle 100-vuotismitalinsa ja Honorary Fellowship (HonFRPS) -arvon. Vuonna 1998 Salgadolle myönnettiin espanjalainen Asturian ruhtinaan palkinto.
Palkintoja

1989 Hasselblad-palkinto
2021 Praemium Imperiale
Kuvateoksia

An Uncertain Grace (1992)
Trabalhadores: Uma Arqueologia da Era Industrial (1993)
Migrations (2000)
The Children: Refugees and Migrants (2000)
Sahel: The End of the Road (2004)
Africa (2007)
Genesis (2013)
Dokumenttielokuvia

Wim Wenders & Juliano Ribeiro Salgado: The Salt of the Earth (Ranska–Italia–Brasilia, 2014). 1 h 50 min.
Aiheesta muualla

Wikimedia Commonsissa on kuvia tai muita tiedostoja aiheesta .
Salgadon Amazonas images -kuvatoimiston sivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sebastião Salgado
Käännös suomeksi
Toyota Verso

| Toyota Verso |
| --- | --- |

Valmistustiedot
Valmistusmaa:   Kiina  Turkki
Valmistaja:  Toyota
Valmistusvuodet:  2009–2018
Muut nimet:  Toyota E'Z
Korimalli:  5-ovinen tila-auto
Luokka:  M-segmentti
Edeltäjä:  Toyota Corolla Verso (AR10)
Teknisesti samankaltaisia:   New MC -pohjalevyn mallit  Lexus CT  Lexus HS  Lexus NX  Scion tC (AT20)  Scion xB (E150)  Toyota Alphard (AH20)  Toyota Alphard (AH30)  Toyota Auris (E150)  Toyota Auris (E180)  Toyota Avensis (T270)  Toyota Corolla (E150)  Toyota Corolla (E170)  Toyota Harrier (XU60)  Toyota Mark X ZiO  Toyota Previa (XR50)  Toyota Prius (XW30)  Toyota Prius V  Toyota RAV4 (XA30)  Toyota RAV4 (XA40)  Toyota Sai 
Pohjalevy:  Toyota New MC
Iskutilavuus:  1,6–2,2 l
Polttoaine:  bensiini diesel
Vetotapa:  etuveto
Vaihteisto:  6-vaihteinen manuaali CVT-automaatti
Toyota Verso on Toyotan vuosina 2009–2018 valmistama tila-automalli, joka korvasi Toyota Corolla Verson. Edeltäjänsä tavoin se perustuu tekniikaltaan Toyota Corollaan. Kiinassa mallia myytiin nimellä Toyota E'Z.
Toyota E'Z Cross
Vuoden 2010 Euro NCAP -kolaritestistä Verso sai tulokseksi täydet viisi tähteä.
Verso esiteltiin Geneven autonäyttelyssä keväällä 2009. Edeltäjäänsä verrattuna se on 70 millimetriä pidempi kokonaispituudeltaan ja 20 millimetriä akseliväliltään. Moottorivalikoiman muodostivat aluksi 1,6- ja 1,8-litraiset Valvematic-bensiinimoottorit sekä 2,0- ja 2,2-litraiset D-4D-dieselmoottorit. 1,8-litraisen bensiinimoottorin yhteyteen oli valittavissa portaaton CVT-automaattivaihteisto.
Facelift-mallin Toyota Verso.
Pariisin autonäyttelyssä syksyllä 2012 esiteltiin kasvojenkohotuksen kokenut Verso, jonka ulkoista ilmettä muutettiin Toyotan uuden muotoilufilosofian mukaiseksi.
Vuonna 2014 2,0-litrainen dieselmoottori korvattiin uudella BMW:n kehittämällä 1,6-litraisella (112 hv).
Aiheesta muualla

Kuvia tai muita tiedostoja aiheesta Toyota Verso Wikimedia Commonsissa